Donacije za žrtve terorizma premašile milijardu dolara (4/11/01) - 2001-11-04
Humanitarne organizacije strahuju da će redovita dobrotvorna davanja zbog toga ove godine biti manja
Od terorističkih napada 11. rujna na New York i Washington Amerikanci su poklonili više od milijardu dolara raznim humanitarnim organizacijama za pomoć obiteljima žrtava napada, kao i za spasilačke napore u nastradalom području. Neke organizacije koje pružaju usluge socijalne skrbi sada se pitaju znači li to da će manje ljudi poklanjati njima ove godine. Dobrotvorna organizacija za šire područje Chicaga, , šalje namirnice u 600 lokalnih organizacija koje hrane oko 300 tisuća ljudi mjesečno. Ono je upravo počelo svoje najveće prikupljanje sredstava ove godine. Glasnogovornica , Barbara Whicker, predviđa da će ljudi ove godine biti probirljiviji kod davanja novaca u dobrotvorne svrhe. "Ljudi će tražiti organizacije za koje znaju da će znatno poboljšati život žrtava" - pojašnjava gospođa Whicker. Veće i manje organizacije koje pružaju usluge socijalne skrbi pričekat će i vidjeti hoće li dosada nezabilježena razina davanja humanitarnim fondacijama koje izričito pomažu područja nastradala od terorističkih napada, štetiti općim naporima da se prikupe dobrotvorene donacije. Neprofitna koalicija , upravo je objavila rezultate ankete po kojima oko tri četvrtine ljudi koji su dali donacije za nastradale od terorističkih napada i dalje, kao i svake druge godine, namjeravaju ove godine davati i drugim dobrotvornim organizacijama. Peter Schiras je dopredsjednik . "Ljudi tvrde da njihova davanja za nastradale 11. rujna neće utjecati na njihova buduća davanja" - kaže Peter Schiras. Ali postoji još jedan potencijalni faktor koji djeluje protiv lokalnih dobrotvornih ustanova ove godine – kriza američkog gospodarstva. Oko polovice sudionika ankete izjavili su da bi ih usporavanje američkog gospodarstva prisililo na smanjeno, ili čak na ne davanje dobrovtornim organizacijama ove godine. To ne iznenađuje Jima Kalesa, glasnogovornika organizacije u Chicagu. "I prije 11. rujna u Chicagu su otpuštene tisuće zaposlenih , a to se od tada samo ubrzalo." Organizacija dijeli dobrotvorna sredstva na više od 400 organizacija koje se bave socijalnom skrbi u širem području Chicaga, što uključuje . Direktor ove dobrotvorene ustanove, Ramiro Marquez, očekuje da će gospodarstvena situacija u zemlji ove godine naškoditi njegovom budžetu: "Donatori obično unaprijed odrede iznos koji će davati u humanitarne svrhe. To će sigurno imati utjecaja i na nas." Gospodin Marquez kaže da usporavanje gospodarstva predstavlja dvostruki problem: donacije se smanjuju, dok se u isto vrijeme povećavaju zahtjevi za pomoć.